 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 26 Ιουλίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΓΙΩΡΓΟΣ ΚΥΡΙΤΣΗΣ : “Απαλλαγή από τα δημοτικά τέλη για όσους υπέστησαν ζημιές από το σεισμό.”

Ο Δήμαρχος Κω κ. Γιώργος Κυρίτσης έκανε την ακόλουθη δήλωση:

“Ο Δήμος Κω στέκεται δίπλα στους δημότες που τα σπίτια ή οι επιχειρήσεις τους υπέστησαν, αποδεδειγμένα, ζημιές από το σεισμό.

Αναμένουμε την ολοκλήρωση των ελέγχων από τα συνεργεία που έχουν συγκροτηθεί με τη συμμετοχή και στελεχών της Τεχνικής Υπηρεσίας του Δήμου.

Αμέσως μετά ο Δήμος Κω θα κάνει το αυτονόητο: **θα προχωρήσει στην απαλλαγή από τα δημοτικά τέλη, πολιτών και επιχειρήσεων που είτε τα σπίτια τους δεν είναι κατοικήσιμα είτε οι επιχειρήσεις τους δεν μπορούν να λειτουργήσουν προσωρινά.**”

**Γραφείο Τύπου Δήμου Κω**